Document ID: 32014D0726

NÕUKOGU OTSUS 2014/726/ÜVJP,
20. oktoober 2014,
millega muudetakse otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
Nõukogu võttis 22. juulil 2014 vastu otsuse 2014/485/ÜVJP (1), millega muudetakse otsust 2012/389/ÜVJP (2) ja pikendatakse piirkondlike merendusalaste võimete tugevdamiseks Aafrika Sarve piirkonnas läbiviidava Euroopa Liidu missiooni kehtivust 12. detsembrini 2016.
(2)
Otsust 2012/389/ÜVJP tuleks muuta, et pikendada lähtesummaga kaetud ajavahemikku 15. oktoobrini 2015,
ON VASTU VÕTNUD KÄESOLEVA OTSUSE:
Artikkel 1
Otsuse 2012/389/ÜVJP artikli 13 lõige 1 asendatakse järgmisega:
„1. EUCAP NESTORi tegevusega seonduvate kulutuste katmiseks ette nähtud lähtesumma ajavahemikul 16. juulist 2012 kuni 15. novembrini 2013 on 22 880 000 eurot.
EUCAP NESTORi tegevusega seonduvate kulutuste katmiseks ette nähtud lähtesumma ajavahemikul 16. novembrist 2013 kuni 15. oktoobrini 2014 on 11 950 000 eurot.
EUCAP NESTORi tegevusega seonduvate kulutuste katmiseks ette nähtud lähtesumma ajavahemikul 16. oktoobrist 2014 kuni 15. oktoobrini 2015 on 17 900 000 eurot.”
Artikkel 2
Käesolev otsus jõustub selle vastuvõtmise kuupäeval.
Seda kohaldatakse alates 16. oktoobrist 2014.
Luxembourg, 20. oktoober 2014

Labels: 2
11
8
18
15